તારી તારા અસ્તિત્વ સાથેની લડાઈની શરૂઆતની સાથે જ તે ફરીથી મારા વિશ્વાશ મુજબ મને જીવંત કર્યો, હા એક દીવાલ બની રહી શરૂઆતમાં આપણા બને વચ્ચે પણ ધીમે ધીમે એ પણ પૂર્ણ થઇ ગઈ. તારી આ લડાઈમાં તું કદમ કદમ પર નિરાશ થતી રહી, પણ છતાય તે હિંમત ના હારી. પડી અને વાગ્યું તો પણ ફરીથી ઉઠીને લડવા લાગી, ક્યારેક નિરાશ થઇ પરંતુ ફરી મજબૂત બની. કહેવાય છે ને કે અંત સારો તો બધું જ સારું, એમજ તારી લડાઈ માં તું જીતી ગઈ. ફરી એકવાર તારી ને મારી મિત્રતા સૌથી ઉપર થઇ ગઈ, કદમ કદમ પર આપણો સાથ મજબૂત થતો ગયો.